1 | CORDERO_sample_original IWP 2017 Kristian Sendon CORDERO Gurang na Lawas kan Buddha Na Nakatukaw sa Nagã (Bikol) INI bako sanang basta gapo na inapon, may nakatiyempo. Pakahilinga an pitong payong halas, minasimbolo nin dunong. Mation an hilingon kan mata minsan pirong, daing pag-ablada Dai ipagbuyboy an kasalan, 'yan, haloy niya nang naaraman: Tawo giraray ipapangaki kun dai siya makapagbakli. Bistong parahabon naging lukton Parasangbay nagadan sa bubon. Kun may takot maging pobreng diwit, Punan, pagsurat nin rawitdawit.
Papuntang Isla Santelmo (Filipino) LABAS-MASOK ang mga kargador sa pier. Nag-uunahan ang mga paa sa pagdiskaraga ng mga kakailanganin sa piyesta. Kailangang makaalis ang baroto bago pumatak ang alas-otso nang di abutin ng pag-aati ng dagat. Bawat minuto ng pagkaantala sumusulpot ang Roca Encantada - ang islang batobalani na kinakatakutan maging ng mga oragon na timoner. Sumasama sa hangin ang maliliit na buhangin at kumakapit sa buhok. Tumitilamsik ang mga alon sa balat ng mga pasahero at nagiging bubog ng mga asin. Ganito nila hinahabol ang oras. Ganito sila hinahabol ng oras.
2 | CORDERO_sample_original IWP 2017
Ang Uniberso Ayon sa Lupa (Filipino) HINDI nauulit ang pag-uulit-ulit. Kahit ang mga parehong pangalan ng mga patay na sinasambit sa mga misang inaasahang tutubos at magpapatahan sa kanila - Mga kaluluwang tinawag ng matandang kampana nang panahong nagkaisa ang hangin, ang apoy at ang tubig sa loob ng isang bulkan. Hindi na ito mauulit. Ganito nila sinumbatan ang pinagbintangang langit. Binalot nila ang kanilang galit at nagpupuyos na muling itinayo ang mga tore at edipisyo gamit ang mga itim na batong ebidensya ng huling pananalanta. Sa kanilang alaala inukit nila ang mga eksena: kung paano tinatabunan ang lahat nang paulit-ulit. Lumalabas ang nana sa sugat at inuubos ang nalalabing bahagi ng balat. Upang patahanin ang takot at silakbo ng tao bumalik siya sa relihiyon na tumayong bagong siyensya: Tanging ang paniniwala lamang sa kaluluwa ang magliligtas sa katawan. Babalik ang lahat sa lupa. Walang malalabi sa mga labí. At mauulit-ulit ang lahat ngunit walang mauulit maging ang mga dasal at ang kanyang pakikipagtalik. Ganito hinahasa ang alaala. Ganito patuloy na lumalaki ang uniberso ng tao na ngayon ay matamang nakatanghod sa harapan ng bulkan, inuusisa niya ang panahon ng pagtiklop ng mga dahon. Batid na ng tao na ang pagtuklas ng oras ay katulad lamang ng pagdampot ng buhangin na bumalot sa kanyang lupain. Dinudurog niya ang mga ito. Masdan. Hindi na mauulit ang pag-uulit-ulit.
3 | CORDERO_sample_original IWP 2017 An Kapung'awan Kan Suanoy Na Kalayo (Bikol) I. An suanoy na pagkamoot sa kalayo an nagdangdang sa puso kan enot na mga tawo - Sa tahaw kan amak, nahiling an kasaro. Sa laog kan madiklom na kuweba, namundag si pinunan kan gabos na pag-iriba. Mantang sa luwas, may nagbuburukudan na tigre asin toro, tinukob kan sawa an kino dangan igwang mga alibangbang na nagpupuon nang ibuk'ad an saindang mga pakpak gari burak: amarilyo, puti, makintab na itum, sa irarom kan dag'um. II. An suanoy na pagkamoot sa kalayo bakong bagong relihiyon na dinara sa satuya kan mga poderosong dayo. An saldang pigrorokyaw na kan enot na banwa - an init kaini minasagom sa daghan: hinog na puso. An tu'lang kan banhi pigpapananok sa kairaruman kan mahamoton na dagà, pigpapanò an kinaban kan pitong kolor kan balangaw; toninong na suriyaw an mga tataramon, nasasabotan siring sa dampi kan tubig sa alang na halunahan. III. An suanoy na pagkamoot sa kalayo nagtutulod sa pagmangno, hawak sa hawak, dugo sa dugo. Kun mapara an gabos na liwanag kan suanoy na kalayo buda kakanon na kita kan makuring paghadit - Hare, sana, ta sa katahawan kan kinaban, may solo-solong nagpapatda nin tabako, nag-aaling-aling kan sadiri, pigsusuysuy an gabos na rekwerdo buda sinusurat an mga mapung'awon, maludokon na liriko kan tawo sa atubangan kan bulkan na nagdadalihig an naglalanubig na kalayo gikan sa mapanason, la'togon, kaining nguso.
Kan Aldaw na Uminabot an Bagyo na Kapangaran kan Sakuyang Ina (Bikol) LUCIA, ini an enot na sambit ni Tatay kan madangog an bareta na may paabot na bagyo - pangaran na minaanan sa gabos na panahon sa alanganin man na daga o dagat na nagkakalayo. Nagsisiwit na an duros kaya pigpakarhay mi an lanob asin atop kan tugang kong nguhod. Piggakod an mga bintana asin pigsakat an mga bagas
4 | CORDERO_sample_original IWP 2017 sa lugar na dai mababasa kun aboton kan baha. Sa ibong na harong, madadangog an kiri-kisi kan naghihingagdan na radyo, nagbabaratok an mga ido asin nagpupuon nang magilo-gilo an mga batag, naghuhurulog si mga kayo sa maduoton nang natad. Nagpruprusisyon an mga itum na sirum sa garapon na pigsasarayan kaidto kan sangkaka asin bukayo, Tibaad an hamis bako sana man nanggad sa namit, kundi kaibahan an pamarong asin paggiromdom. Sa silya, nakatukaw an daing girong kong ama, haloy na siya duman sa halat kan apgi, bulanit, awit, kalintura, pagkulog kan daghan, bulong asin tagay na pigpapalis kan natatadang buhay na pigdidiit-diit Mantang, pigsasaro-saro an mga letra sa pangaran kan sakuyang ina, na maabot ngonyan na sarong bagyo, pangaran na minaanan sa gabos na panahon sa alanganin man na daga o dagat na nagkakalayo.
Pung'aw (Bikol) DAI ini pweding palayogon sa duros, 'baad magin aliwuswos. Dai ini pweding itanom sa daga 'baad maglinog nin makusog. Dai ini pweding paanodon sa tubig 'baad kalinturahon an dagat Pwede sana ining rangrangon sa palibot kan kalayo kaibahan an mga kapwa estranghero mantang pig-i-is-is an mga palad dangan iduduta sa pandok, sa liog sa daghan, sa angog. Mantang sa luwas, nag-yeyelo an mga pangiturogan, asin namamarong an sinusulong buhok.
5 | CORDERO_sample_original IWP 2017 Oda sa Uda Sa Paagi Ka Mga Palain-Lain (Rinconada) Aranghita SA LUWAS kadtung bintana agku para-umang nagsusudo-sudo kadtung lilintian na bagana mga tamuldo pignunuot-nuot, pigpapatakrub adtung damulag. Mantang sadi ku luog, Pigmamati-mati kadi rira ko Adi mga tulang kadi aranghita na uda sa buot kong pig-aapon sadto raga na uda ako pig-uutoban ngani sanang agku tumutubo. Mga Buskay Sadtu pirtan nakakalay su mga buskay kun nagsisinapgiran ta in-na-angin, marurumruman niya su mga dating kaiba kaistinggiran sadtu baluy. Mga Garapon Nalinggan na adtung Mga uda na butang na mga garapon La nang lilinaw kadi mga mapupusaon, Nagkikirintab. Pinamamara na sira sa luwas, ag sunusurusapugay sa angin, Pangala ibubutang sira sadtu ibabuw ku lamesa Nangangalas ikang sari raw miggalin a pwersang sumusugot kandang laka mga tisong
6 | CORDERO_sample_original IWP 2017 nakatindog, ka mga tuninong, dawa la pa man kamatala ku mga kamot na naglinig nagmamakulog kanda.
Stigmata sa Dila (Filipino) IKINULONG ang makata sa kuta ng mga santa. At doon tinuruan siya ng mga dasal- tula. Mabaho ang lumalabas sa unang mga bigkas ng mga salita na parang stigmata sa dila. Hanggang sa pinakain siya ng katawan ng Salita. Umabot lamang ang lasa nito sa dulo ng kanyang dila. Mula noon natuklasan niya ang ibang salita: Una, walang kahulugan ang panata, dumudugo ang salitang tapang habang nabubulok ang bawat titik ng prinsipyo, katotohanan at buhay. Nagliliyab naman ang sidhi na parang may bolang apoy na gumuguhit sa kanyang lalamunan. At ang hindi niya maisatitik - ang pag-ibig, sadya itong malamig na parang bangkay na tinapay.
An Enot Na Lubong (Bikol) NAKUA man nanggad kan mag-padis an gadan na hawak kan saindang aki. Nakabulagta ini sa uma kan matuang tugang. Hiniling kan lalaki kun igwang kagat nin halas o may kapot na bunga kan kahoy siring kan ipinangalad sa sainda. Namamarong na an gadan, kaya nagkalot sindang duwa nin hararom tanganing ibalik sa daga an hali sa daga. Kan bangging idto nagpuon sindang magdurog sa laog nin pitong aldaw, kaibahan an magturugang Kaipuhan nindang magdugang.
7 | CORDERO_sample_original IWP 2017 Pamibi (Bikol) Ich kreise um Gott, um der uralten Turm, Und ich kreise jahrtausendelang Und ich weiß noch nicht: bin ich ein Falke, ein Sturm Oder ein großer Gesang. gikan sa Book of Hours, Rainier Maria Rilke Kun minapamibi ako garo ako kandila na sinusuloan asin pinipirit na patindogon sa patag na gapo. Aakoon ko na nakakamati ako nin kapaabaw-abawan sa pagpamibi, idtong pagmati na garo iba akong makiolay sa Dyos asín iba man niya akong kaolayon - Nakakamati man ako nin kaogmahan na dara kan sabay na pagtubod asin pagduwa-duwa. Minsan, nagpapamibi akong garo kaolay ko sana man an sadiri, na garo solong kandilang pirit na naglalaad - luhay-luhay sa paghurop-hurop sa atubangan kan Kagurangnan sagkod na an patag na gapo, an mitsa, an kalayo an duros, an dyos magkasaro sa sako asin binabayaan akong dai ko aram an sakuyang sadiri kun ano baga ako kun tawong bua, naluyos na ugbos, salampati, o bakong tapos na rawitdawit. ***